stanford-oval/wikipedia huggingface dataset:
פיטר פיצג'רלד
ביוגרפיה > תחילת דרכו

פיצג'רלד נולד בעיר אלג'ין (אנ') שבאילינוי, אחד מחמשת ילדיהם של ג'רלד פרנסיס ומרג'ורי (לבית גוסלין) פיצג'רלד. את מרבית חייו העביר באינברנס (Inverness), פרוור צפון-מערבי של שיקגו. בשנת 1978 סיים פיצג'רלד את לימודיו התיכוניים בבית הספר אבי פורטסמות' שברוד איילנד, וב-1982 היה לבוגר דארטמות' קולג'. את לימודיו לתואר שני השלים באוניברסיטת אריסטול של סלוניקי השוכנת בסלוניקי שביוון, ובשנת 1986 קיבל תואר שני נוסף במשפטים מאוניברסיטת מישיגן. מאז אמצע שנות ה-40 של המאה ה-20, עוסקת משפחתו באופן שיטתי בבנקאות מסחרית. אביו ייסד את "סאבאורבן בנקורפ" (Suburban Bancorp), רשת בנקים בפרוורי שיקגו, אותה מכר ב-1994 לחברה בת של בנק מונטריאול תמורת 246 מיליון דולר אמריקאי.
בשלהי 1992 נבחר פיצג'רלד לראשונה אל הסנאט של אילינוי, כנציג מחוז הבחירה ה-27. הוא נמנה בין קבוצת סנאטורים שמרניים שנכנסו אל הסנאט המדינתי במהלך בחירות אלה. פעמים תכופות הם ערערו על הנהגת המפלגה הרפובליקנית באילינוי, וכונו "חמשת הנהדרים" (Fab Five). בבחירות אמצע הכהונה שהתקיימו בשנת 1994, התמודד פיצג'רלד בבחירות המקדימות של המפלגה הרפובליקנית לייצוג מחוז הקונגרס השמיני של אילינוי בבית הנבחרים של ארצות הברית מול נציג המחוז המכהן פיל קריין. עם זאת, בפריימריז מרובי-מתמודדים אלה הפסיד פיצג'רלד לאחר שגרף 33% בלבד, לעומת 40 האחוזים שקיבל קריין.
ביוגרפיה > בחירות 1998 לסנאט

במהלך בחירות 1998 אל הסנאט של ארצות הברית, הכריז פיצג'רלד על כוונתו להתמודד מול הסנאטורית המכהנת של אילינוי מטעם המפלגה הדמוקרטית, קרול מוזלי בראון. בבחירות המקדימות הרפובליקניות הוא ניצב בפני מבקרת המדינה של אילינוי, לוליטה דידריקסון. דידריקסון זכתה לתמיכת המפלגה הרפובליקנית באילינוי, כולל לחסותם של מושל אילינוי ג'ים אדגר (אנ') ובוב דול, המועמד הרפובליקני בבחירות לנשיאות 1996, שכיהן כיו"ר מטה הבחירות הלאומי שלה. מערכת הבחירות המקדימות בין השניים נעשתה מתוחה, פיצג'רלד ניצח את יקירת הממסד בפער קטן ונבחר למועמד המפלגה הרפובליקנית.
חרף תמיכה רבה לה זכה פיצג'רלד מצד בוחרים רפובליקנים ומצביעים עצמאיים, הוא הרחיק ממנו מצביעים מסורתיים במפלגה הרפובליקנית בשל הבחירות המקדימות שהיו מתוחות ומלאות-אמוציות. בינתיים, הסנאטורית קרול מוזלי בראון נעזרה באישים בולטים במפלגה הדמוקרטית כדגומת הגברת הראשונה של ארצות הברית הילרי קלינטון וחבר בית הנבחרים לואי גוטיירז (אנ'). סקרי דעת קהל בליל הבחירות הראו כי פיצג'רלד ובראון במצב שווה זה לזה. ביום הבחירות הכלליות פיצג'רלד גבר על מוזלי בראון בפער של 2.9% בלבד, וניצח ב-97 מתוך 102 מחוזות אילינוי.
הוא היה הרפובליקני הראשון באילינוי שזכה במירוץ לסנאט האמריקאי מזה 20 שנה, והמועמד הרפובליקני היחיד בארצות הברית שהדיח סנאטור דמוקרטי מכהן בבחירות האמצע של 1998. הוא הושבע לתפקידו ב-3 בינואר 1999.
הערות שוליים

↑  תואמס הית', The long odds of starting a local bank: Recession, interest rates deplete ranks, באתר וושינגטון פוסט, 27 במרץ 2015 (באנגלית)
↑  ג'ון בריגר, A banker of the old school, באתר פורצ'ן, 13 במאי 2009 (באנגלית)
↑  פאם בלאק, THE 1998 CAMPAIGN: ILLINOIS; Moseley-Braun, Trailing, Pushes Hard, באתר הניו יורק טיימס, 3 בנובמבר 1998 (באנגלית)
↑  מאת רן דגוני, וושינגטון, ‏לקראת הלאמה חלקית של חברות התעופה האמריקניות?, באתר גלובס, 23 בספטמבר 2001
↑  סקוט שיין, פטריק ג'. פיצג'רלד, התובע הבלתי משוחד, שרודף את מושלי אילינוי, באתר הארץ, 11 בדצמבר 2008
↑  סוכנויות הידיעות, מושל אילינוי לשעבר נשלח ל-14 שנים בכלא בגין שחיתות פוליטית, באתר TheMarker‏, 8 בדצמבר 2011
↑  ג'ון קאס, He put the blindfold back on justice in Chicago, באתר שיקגו טריביון, 24 במאי 2012 (באנגלית)
↑  נתן גוטמן, תקדים בארה"ב: שני מתמודדים שחורים על כיסא בסנאט, באתר הארץ, 10 באוגוסט 2004
↑  Mr. Keyes the Carpetbagger, באתר וושינגטון פוסט, 9 באוגוסט 2004 (באנגלית)
↑  ג'ון צ'ייס ודייוויד מנדל, Obama scores a record landslide, עמוד השער של שיקגו טריביון, 3 בנובמבר 2004 (באנגלית)
↑  Retiring Senator Stood Up for Principles, באתר פוקס ניוז, 12 בפברואר 2004 (באנגלית)
| --- | --- |
בקרת זהויות :  LCCN: no2005087756  US Congress: F000442  VIAF: 78518155   WorldCat (עם VIAF): 78518155 
פיצג'רלד על סיפון האייר פורס 1 לצד הנשיא ג'ורג' ווקר בוש, 2002
פיצג'רלד לוחץ את ידו של סטרום ת'ורמונד
צ'ד טיילור

| --- | --- |

 לידה:  24 בנובמבר 1970 (בן 53) בולטימור, ארצות הברית 
 מוקד פעילות:  ארצות הברית 
 תקופת הפעילות:  מ-1980 
 סוגה:  רוק אלטרנטיבי 
 כלי נגינה:  גיטרה 
 חברת תקליטים:  Radioactive Records 
 פרופיל ב-IMDb
 
צ'ד טיילור
צ'ד טיילור (באנגלית: Chad Taylor; נולד ב-24 בנובמבר 1970) הוא הגיטריסט הראשי של הלהקה לייב. הוא גם כותב ומפיק בלהקה. לייב מכרה יותר מ25 מיליון תקליטים.
טיילור, יליד בולטימור, מרילנד, מעורב בתעשיית איכות הסביבה רוב חייו. בגיל 13 הוא פגש את חבריו ללהקה לעתיד בחטיבת ביניים ביורק, פנסילבניה.
פירוש חי

|  מידע כללי |
| --- | --- |
 מאת:  חיים פרוש 
 קישורים חיצוניים
 הספרייה הלאומית:  003462445
 
פירוש חי הוא סדרת ספרים המלווים מסכתות בתלמוד בבלי באמצעות איורים המסייעים בביאור הסוגיות המורכבות. הסדרה נוצרה על ידי הרב משה חיים פרוש, ויצאה לאור על ידי מכון רגנשברג.
הסדרה החלה כסדרת חוברות שיצאו על פרקים במסכת עירובין משנת תשמ"ב ועד שנת תשמ"ז. לאחר מכן המשיכה הסדרה בהוצאת פירוש על מסכתות שלימות בכריכה קשה. 
כותרי הסדרה:
פירוש חי על מסכת סוכה – כולל 142 עמודים ומתאר באמצעות רישום את הלכות את מצוות סוכה ומצוות ארבעת המינים והעבודה במקדש בסוכות.
פירוש חי על מסכת שבת –  מתמקד בציורי הלכות שבת, כגון סוגי הכלים האסורים בבישול, הספר כולל 258 עמודים.
פירוש חי על מסכת עירובין – יצא לאור כספר בשנת תשע"א.
פירוש חי על מסכת בבא בתרא – הספר הרביעי בסדרה, יצא לאור בשנת תשס"ט.
ספרים נוספים יצאו על משניות מסכת יומא ומסכת סוכה.
הערות שוליים

↑  "פירוש חי"; הגאון רבי משה חיים פרוש זצ"ל, באתר כיכר השבת
↑  בד"ה: בעל 'פירוש חי' התמוטט בבית בנו ונפטר, באתר בחדרי חרדים
פרה (הונגריה)

פרה (בהונגרית: Pere) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פרה קטנה משמעותית בשנים האחרונות, מ-476 תושבים בשנת 1990 עד 335 תושבים בשנת 2018 (ירידה של כ-29%).
בפרה חיו מעט יהודים. בית הקברות היהודי היה ממוקם על שפת נהר הרנאד, אך בשנות השישים נשטפו המצבות עקב השיטפונות התכופים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 14 |  |
| 1880 | 37 | 726 |
| 1910 | 32 |  |
| 1920 | 24 |  |
| 1930 | 23 |  |
| 1941 | 6 | 869 |
פתית שלג

צילום מאקרו של פתית שלג
פתית שלג הוא גביש קרח בודד אשר נופל דרך האטמוספירה של כדור הארץ כשלג. לפתיתי השלג צורות מגוונות אשר מורכבות וסימטריות.
פתיתי שלג נוצרים כאשר אדי מים בעננים הופכים לגבישי קרח בתהליך ריבוץ. תהליך הריבוץ מתרחש בדרך כלל כאשר הטמפרטורה האטמוספירית היא מתחת לאפס. בתחילה גביש הקרח מקבל צורת משושה בסיסית, והוא מתפתח בהמשך לצורות מורכבות שונות ככל שהגביש ממשיך לגדול ואשר מושפעות בעיקר מהשינויים בטמפרטורה ובלחות בעת שפתית השלג נופל מהשמיים.
הסברה המקובלת היא שכל פתיתי השלג שונים זה מזה בצורתם, והסיבה לכך היא שישנה כמות עצומה של גורמים סביבתיים המשפיעים על צורתם הייחודית של פתיתי השלג. לרוב, כאשר הטמפרטורות נמוכות יותר נוצרים פתיתי שלג בצורות פשוטות יותר, וכאשר הלחות גבוהה יותר נוצרים פתיתי שלג בצורות מורכבות יותר.
אחד המחקרים המוקדמים ביותר של פתיתי שלג בוצע על ידי המטאורולוג האמריקני ווילסון בנטלי בסוף המאה ה-19 ותחילת המאה ה-20. בנטלי השתמש במיקרוסקופ על מנת לצלם תמונות מפורטות של פתיתי שלג אשר מתעדות את הווריאציות בדפוסי פתיתי השלג ואת רמת המורכבות של כל פתית שלג.
גלריית תמונות

מבחר תצלומים של פתיתי שלג שצולמו על ידי וילסון בנטלי בסביבות 1902:
ראו גם

פתית השלג של קוך - פרקטל שהציג המתמטיקאי השוודי הלגה פון קוך.
הערות שוליים

1 2  M. Klesius (2007). "The Mystery of Snowflakes". National Geographic. 211 (1): 20. ISSN 0027-9358.
↑  Pilcher, Helen (17 בדצמבר 2013). "The great white lie: What snowflakes really look like". New Scientist. נבדק ב-2023-06-06. {{cite web}}:  (עזרה)
| --- | --- |
בקרת זהויות :  NLI: 987007551050305171  BnF: cb14510624f (data)  GND: 4423590-2  LCCN: sh85123779  NKC: ph936738
פיליפ מוונה

פיליפ מוונה (בגרמנית: Phillipp Mwene; נולד ב-29 בינואר 1994 בווינה שבאוסטריה) הוא כדורגלן אוסטרי המשחק במיינץ 05 ובנבחרת אוסטריה בעמדת המגן.
קריירת מועדונים

מוונה שיחק במועדוני הנוער של אוסטריה וינה ושטוטגרט. בשנת 2013 מוונה החל לשחק בקבוצת המילואים של שטוטגרט, ששיחקה אז בליגה הגרמנית השלישית. מוונה שיחק במילואים של שטוטגרט במשך שלוש שנים, ובקיץ 2016 עבר לפ.צ. קייזרסלאוטרן מהבונדסליגה השנייה. בעונת 2016/17 מוונה וקייזרסלאוטרן סיימו בחלק התחתון של הבונדסליגה השנייה אך נשארו בליגה. בעונת 2017/18 מוונה וקייזרסלאוטרן נשרו אל הליגה השלישית, על אף שמוונה הבקיע ארבעה שערי ליגה.
לאחר ירידת הליגה עם קייזרסלאוטרן, חתם מוונה במיינץ 05 מהבונדסליגה, אליה עבר בהעברה חופשית. בשתי עונותיו הראשונות בקבוצה, מיעט מאוד לשחק, אך בעונה השלישית, 2020/21, מוונה קיבל הזדמנויות רבות יותר וערך 20 הופעות ליגה, בהן הבקיע שער אחד. עם זאת, בסיום עונה זו, עבר בהעברה חופשית לפ.ס.וו. איינדהובן. בתחילת עונתו הראשונה באיינדהובן, באוגוסט 2021, מוונה פתח בהרכב והוחלף בניצחון 4-0 של איינדהובן על אייאקס אמסטרדם במסגרת מגן יוהאן קרויף, וזכה בתואר הראשון שלו בקבוצה. בהמשך עונת 2021/22 ערך מוונה 19 הופעות ליגה, הבקיע שלושה שערי ליגה, נבחר לנבחרת החודש בליגה ההולנדית לחודש דצמבר 2021, והגיע עם איינדהובן למקום השני בליגה, ולרבע גמר הקונפרנס ליג, לאחר שהקבוצה הודחה מליגת האלופות ובהמשך מהליגה האירופית. מוונה זכה עם איינדהובן בסיום עונה זו בתואר נוסף, הגביע ההולנדי, לאחר ניצחון 1-2 בגמר על אייאקס אמסטרדם, אך הוא לא שותף במשחק זה. בעונת 2022/23 מוונה ואיינדהובן הגנו על שני התארים בהם זכו בעונה הקודמת, בשני המקרים שוב מול אייאקס אמסטרדם. מוונה לא שיחק בניצחון 5-3 במגן יוהאן קרויף, ונכנס כמחליף בתיקו 1-1 בגמר הגביע ההולנדי, בו ניצחה איינדהובן את אייאקס בפנדלים. בעונה זו, מוונה ואיינדהובן סיימו שוב במקום השני בליגה ההולנדית, כשמוונה עורך 25 הופעות ליגה אך עונתם האירופית הייתה קצרה במיוחד, שכן הם הודחו ממוקדמות ליגת האלופות, ומיד אחר כך ממוקדמות הליגה האירופית, ולא המשיכו לשלב הבתים.
את עונת 2023/24 פתח מוונה באיינדהובן, וזכה איתה שוב במגן יוהאן קרויף, הפעם לאחר ניצחון 0–1 על פיינורד, במשחק בו לא שותף. אך כבר באותו קיץ חזר מוונה למועדון הקודם בו שיחק, מיינץ 05. בעונת 2023/24 מוונה ומיינץ נאבקו במאבקי תחתית, אך סיימו את העונה במקום ה-13, כשמוונה עורך 23 הופעות ליגה ומבקיע שער אחד.
קריירה בינלאומית

מוונההיה יכול לבחור אם לשחק בנבחרת קניה או בנבחרת אוסטריה, ובחר באוסטריה. מוונה שיחק בנבחרות הצעירות של אוסטריה, וזומן לסגל הראשוני של אוסטריה ליורו 2020, אך נופה לבסוף. את הופעת הבכורה שלו ערך מוונה בנובמבר 2021, כששיחק 90 דקות בהפסד של אוסטריה 2–5 לישראל במסגרת מוקדמות מונדיאל 2022. מוונה ואוסטריה לא העפילו למונדיאל 2022.
מוונה ואוסטריה העפילו ליורו 2024, ומוונה נכלל בסגל האוסטרי לטורניר זה.
תארים

עם פ.ס.וו. איינדהובן:
מגן יוהאן קרויף: 2021, 2022, 2023
הגביע ההולנדי: 2021/22, 2022/23
פרסי בחירת הנוער 2001

| --- | --- |
 תאריך:  12 באוגוסט 2001
 מיקום:  קליפורניהיוניברסל סיטי, לוס אנג'לס, קליפורניה
 מנחים:  אין (דייוויד ספייד הציג את הטקס)
 מפיק:  פול פלאטרי • בוב ביין • מייקל בורג
 במאי:  מוריס אברהם
 רשת שידור:    פוקס
 →2000 2002← פרסי בחירת הנוער
 
טקס פרסי בחירת הנוער לשנת 2001 התקיים ב-12 באוגוסט 2001 באמפיתיאטרון גיבסון שבקליפורניה, ושודר בערוץ פוקס. לטקס לא היו מנחים, אולם דייוויד ספייד הציג את הטקס לצד הופעות האומנים מולין יוג', האחים ארון קרטר וניק קרטר, אשר ואיב שהופיעה יחד עם גוון סטפאני. השחקנית שרה מישל גלר קיבלה בטקס זה את פרס הישג יוצא מגדר הרגיל.
מספר המועמדויות הרב ביותר: הסרט "סיפורו של אביר" - 7 מועמדויות
מספר הזכיות הרב ביותר: הסרט "ריקוד צמוד" + הלהקה אן סינק - 3 זכיות כל אחת
מועמדויות וזכיות > בחירת הקולנוע

| השחקן הטוב ביותר | השחקנית הטובה ביותר |
| --- | --- |
 בן אפלק - פרל הארבור ג'וש הארטנט - פרל הארבור  ברנדן פרייזר - המומיה חוזרת  אשטון קוצ'ר - אחי, איפה האוטו שלי?  הית' לדג'ר - סיפורו של אביר  ראיין פיליפה - ההגבלים העסקיים  בן סטילר - פגוש את ההורים  שון פטריק תומאס - ריקוד צמוד:  ג'וליה סטיילס - ריקוד צמוד דרו ברימור - המלאכיות של צ'רלי  סנדרה בולוק - איזה מין שוטרת  רייצ'ל ליי קוק - ג'וזי והפוסיקאטס  קירסטן דנסט - מעודדות צמודות  ג'ניפר לאב יואיט - שוברות הלבבות  קייט הדסון - כמעט מפורסמים  אנג'לינה ג'ולי - טומב ריידר
סרט קומדיה: סרט פעולה/דרמה
 איזה מין שוטרת מעודדות צמודות  המלאכיות של צ'רלי  אחי, איפה האוטו שלי?  ג'ו דירט  ג'וזי והפוסיקאטס  פגוש את ההורים  מארגנת החתונות:  פרל הארבור כמעט מפורסמים  סיפורו של אביר  טומב ריידר  המומיה חוזרת  לזכור את הטיטאנים  ריקוד צמוד  מעבר לגבול הסכנה
סרט אימה/מותחן: סצנת השמדה
 אגדה עירונית 2 פרויקט המכשפה מבלייר 2  תא קטלני  יעד סופי  רואה בקלפים  חניבעל  יום אהבה קטלני  המעקב:  סנדרה בולוק - איזה מין שוטרת דרו ברימור - המלאכיות של צ'רלי  ג'ט לי - נשיקת הדרקון  מישל רודריגז - מהיר ועצבני  רוב שניידר - חיה רעה  רופוס סוול - סיפורו של אביר  ברוס וויליס - בלתי שביר  סטיב זאן - דוקטור דוליטל 2
סצנת קרב: הנבל הטוב ביותר
 ג'וליה סטיילס נגד ביאנקה לוסון - ריקוד צמוד דרו ברימור נגד סם רוקוול - המלאכיות של צ'רלי  פיונה נגד רובין הוד - שרק  יו גרנט נגד קולין פירת' - יומנה של ברידג'ט ג'ונס  ג'וש הארטנט נגד בן אפלק - פרל הארבור  בני אדם נגד קופים - כוכב הקופים  הית' לדג'ר נגד רופוס סוול - סיפורו של אביר  רייצ'ל וייס נגד פריסיה ולאסקז - המומיה חוזרת:  דה רוק - המומיה חוזרת איאן גלן - טומב ריידר  קיד רוק - ג'ו דירט  ג'ון לית'גו - שרק  סם רוקוול - המלאכיות של צ'רלי  רופוס סוול - סיפורו של אביר  ליב טיילר - לילה אחד במקולס  ריק יון - מהיר ועצבני
הזועם הטוב ביותר: הכימיה הטובה ביותר
 ג'ים קארי - הגרינץ' סנדרה בולוק - איזה מין שוטרת  קמרון דיאז - שרק  אשטון קוצ'ר ושון ויליאם סקוט - אחי, איפה האוטו שלי?  אמנדה פיט - להציל את סילברמן  ג'וליה רוברטס - המקסיקני  איימי סמארט - מיליונר מי שגומר ראשון  ריס וית'רספון - לא רק בלונדינית:  טום הנקס ווילסון הכדורעף - להתחיל מחדש בן אפלק וקייט בקינסייל - פרל הארבור  בן פוסטר וקירסטן דנסט - אהבה לאורך כל הדרך  אשטון קוצ'ר ושון ויליאם סקוט - אחי, איפה האוטו שלי?  הית' לדג'ר ושאנין סוסאמון - סיפורו של אביר  ג'ניפר לופז ומת'יו מקונוהיי - מארגנת החתונות  בראד פיט וג'וליה רוברטס - המקסיקני  רנה זלווגר ויו גרנט - יומנה של ברידג'ט ג'ונס
סרט ללא רשות ההורים: פריצת השנה
 מת לצעוק 2 יומנה של ברידג'ט ג'ונס  אחי איך דפקו אותך  חניבעל  שוברות הלבבות  המקסיקני  אמריקן גאי  יום אהבה קטלני:  קרי וושינגטון - ריקוד צמוד ג'יימי בל - בילי אליוט  אריקה כריסטנסן - טראפיק  רוזריו דוסון - ג'וזי והפוסיקאטס  פטריק פוג'יט - כמעט מפורסמים  מישל רודריגז - אגרוף של אישה  שאנין סוסאמון - סיפורו של אביר  ג'אנג דזה יי - נמר, דרקון
הסרט של הקיץ: 
 לא רק בלונדינית אמריקה מאוהבת  את מטורפת, אתה חתיך  שרק:
מועמדויות וזכיות > בחירת הטלוויזיה

| השחקן הטוב ביותר | השחקנית הטובה ביותר |
| --- | --- |
 ג'ושוע ג'קסון - דוסון קריק ג'ייסון בר - רוזוול  טופר גרייס - מופע שנות ה-70  אשטון קוצ'ר - מופע שנות ה-70  אריק מקורמק - ויל וגרייס  פרנקי מוניז - מלקולם באמצע  בארי ווטסון - הרקיע השביעי  מייקל ות'רלי - מלאך שחור:  ג'סיקה אלבה - מלאך שחור אלקסיס בלדל - בנות גילמור  שרה מישל גלר - באפי ציידת הערפדים  קתרין הייגל - רוזוול  קייטי הולמס - דוסון קריק  מילה קוניס - מופע שנות ה-70  דברה מסינג - ויל וגרייס  קרי ראסל - פליסיטי
סדרה קומית: סדרת דרמה
 חברים ככה זה בחיים  מלקולם באמצע  אשתי והילדים  פופולרי  משפחת סימפסון  מופע שנות ה-70  ויל וגרייס:  הרקיע השביעי בוסטון פבליק  באפי ציידת הערפדים  מלאך שחור  דוסון קריק  פליסיטי  בנות גילמור  רוזוול
ריאליטי: אירוח לילי
 בקשה בשידור חי מחנה אימונים  ג'קאס  להקים להקה  פופסטארס  העולם האמיתי  הישרדות  איי הפיתוי:  סאטרדיי נייט לייב לייט שואו עם קרייג קילבורן  לייט נייט עם קונאן או'בריאן  לייט שואו עם דייוויד לטרמן  מד טי.וי  ללא בגדים  פוליטיקלי אינקורקט עם ביל מאהר  דה טונייט שואו עם ג'יי לנו
אישיות: סיידקיק
 קרסון דיילי אנדי דיק  ג'ימי פאלון  ג'וני נוקסוויל  מנדי לודרדייל  אננדה לואיס  רוג'ר לודג'  ג'ף פרובסט:  שון הייז - ויל וגרייס מייגן מולאלי - ויל וגרייס  קייקו אג'ינה - בנות גילמור  ברנדן פאהר - רוזוול  אליסון הניגן - באפי ציידת הערפדים  רון לסטר - פופולרי  אריק פר סאליבן - מלקולם באמצע  מישל טרכטנברג - באפי ציידת הערפדים
מועמדויות וזכיות > בחירת המוזיקה

| אומן | אומנית |
| --- | --- |
 ארון קרטר אמינם  קיד רוק  לני קרביץ  בו וואו  נלי  שאגי  סיסקו:  בריטני ספירס אליה  כריסטינה אגילרה  דיידו  ג'נט ג'קסון  ג'ניפר לופז  פינק  ג'סיקה סימפסון
להקת פופ: להקת רוק
 דסטיניז צ'יילד 3LW  98 דיגריז  בקסטריט בויז  דרים  עדנ'ס קראש  אן סינק  או טאון:  בלינק-182 3 דורז דאון  אירוסמית'  קרייזי טאון  קריד  לימפ ביזקיט  נו דאוט  פאפא רוץ'
אומן אר אן בי/היפ-הופ: סינגל השנה
 שאגי אמינם  איב  ג'יי זי  מיסי אליוט  מיסטיקל  נלי  אאוטקאסט:  Pop - אן סינק All for You - ג'נט ג'קסון  Angel - שאגי ורייבון  Butterfly - קרייזי טאון  The Call - בקסטריט בויז  Love Don't Cost a Thing - ג'ניפר לופז  Stronger - בריטני ספירס  Survivor - דסטיניז צ'יילד
אלבום השנה: שיר אהבה
 Celebrity - אן סינק All for You - ג'נט ג'קסון  Black & Blue - בקסטריט בויז  Chocolate Starfish and the Hot Dog Flavored Water - לימפ ביזקיט  J.Lo - ג'ניפר לופז  The Marshall Mathers LP - אמינם  No Angel - דיידו  Survivor - דסטיניז צ'יילד:  Angel - שאגי ורייבון Crazy for This Girl - איוון וג'רון  Ghost of You and Me - בי.בי מאק  If You're Gone - מאצ'בוקס טוונטי  Irresistible - ג'סיקה סימפסון  Nobody Wants to Be Lonely - ריקי מרטין וכריסטינה אגילרה  Shape of My Heart - בקסטריט בויז  This I Promise You - אן סינק
שיר אר אן בי/היפ-הופ: שיר רוק
 Let Me Blow Ya Mind - איב וגוון סטפאני Country Grammar - נלי  Get Ur Freak On - מיסי אליוט  Ms. Jackson - אאוטקאסט  Peaches & Cream - 112  Shake Ya Ass - מיסטיקל  Stutter - ג'ו ומיסטיקל  What Would You Do? - סיטי היי:  Jaded - אירוסמית' Butterfly - קרייזי טאון  Duck and Run - 3 דורז דאון  Follow Me - אנקל קראקר  Hanging by a Moment - לייפהאוס  It's Been Awhile - סטיינד  My Way - לימפ ביזקיט  One Step Closer - לינקין פארק
שיר דאנס: סיבוב הופעות
 Play - ג'ניפר לופז Bootylicious - דסטיניז צ'יילד  Get Over Yourself - עדנ'ס קראש  Lady Marmalade - כריסטינה אגילרה, פינק, ליל קים ומאיה  Ride wit Me - נלי וסיטי ספאד  South Side - מובי וגוון סטפאני  Weapon of Choice - פאטבוי סלים:  אן סינק אירוסמית'  בלינק-182  בקסטריט בויז  דסטיניז צ'יילד  ג'נט ג'קסון  אוזפסט  שוגר ריי ואנקל קראקר
פריצת השנה: השיר של הקיץ
 או טאון 3LW  דיידו  דרים  עדנ'ס קראש  נלי פורטדו  לייפהאוס  סמנת'ה מומבה:  Lady Marmalade - כריסטינה אגילרה, פינק, ליל קים ומאיה Bootylicious - דסטיניז צ'יילד  Irresistible - ג'סיקה סימפסון  Pop - אן סינק
מועמדויות וזכיות > בחירת הספורט

| ספורטאי השנה | ספורטאית השנה |
| --- | --- |
 שאקיל אוניל אנדרה אגאסי  קובי בראיינט  ג'ף גורדון  אלן אייברסון  דרק ג'יטר  פייטון מאנינג  טייגר וודס:  מיה האם ליילה עלי  צ'אמיק הולדסקלו  מריון ג'ונס  אנה קורניקובה  מישל קוואן  אניקה סרנסטאם  סרינה ויליאמס וונוס ויליאמס
ספורטאי/ת אקסטרים: 
 טוני הוק מייגן אבובו  טרה דקידס  טרה מילטון  ג'רמי מקגרת'  דייב מירה  ג'ו פק  שון פאמר:
מועמדויות וזכיות > שבחירת האופנה ושונות

| סקסי השנה | סקסית השנה |
| --- | --- |
 ג'סטין טימברלייק ניק קרטר  איוון וג'רון  ג'וש הארטנט  הית' לדג'ר  מארק מקגרת'  ראיין פיליפה  פרדי פרינז ג'וניור:  ג'ניפר לופז אליה  ג'סיקה אלבה  ביונסה נואלס  אנה קורניקובה  טארה ריד  בריטני ספירס  גוון סטפאני
דוגמן השנה: קומיקאי/ת השנה
 טייריס גיבסון ג'יזל בונדשן  אסתר קניאדס  לטישה קסטה  ברידג'ט הול  כרמן קאס  ג'יימי קינג  היידי קלום:  אדם סנדלר טום גרין  אדי מרפי  כריס רוק  רוב שניידר  ג'ון סטיוארט  ניקול סאליבן
פרנו ריקאר

| --- | --- |

 נתונים כלליים
 בורסה:  בורסת פריז (RI) 
 מייסדים:  Paul Ricard 
 תקופת הפעילות:  1975–הווה (כ־49 שנים) 
 חברות בנות:  Premium Wine Brands  Pernod Fils  ריכרד  Yerevan Brandy Company  V&S Group  Pernod Ricard NZ  Irish Distillers  Pernod Ricard Latvia 
 מיקום המטה:  פריז 
 ענפי תעשייה:  distilling, rectifying and blending of spirits, activities of head offices, תעשיית המזון והטבק 
 מוצרים עיקריים:  משקה חריף, ג'יימסון, Beefeater Gin 
 הכנסות:  11,598,000,000 אירו (נכון ל־2024) 
 רווח תפעולי:  2,724,000,000 אירו (נכון ל־2024) 
 רווח:  1,476,000,000 אירו (נכון ל־2024) 
 עובדים:  18,421 (נכון ל־מאי 2015) 
  
 pernod-ricard.com
 
פרנו ריקאר (בצרפתית: Pernod Ricard) היא חברה צרפתית לייצור ושיווק משקאות חריפים ויין, היא החברה השנייה בגודלה בעולם בענף זה, לאחר תאגיד דיאג'יו.
החברה ידועה בעיקר בזכות משקאות האפריטיף שלה מסוג פאסטיס, Pernod Anise ו-Ricard Pastis. ובעלות על מותגים כגון: אבסולוט וודקה, ויסקי ג'יימסון ושיבס ריגל.
מניות החברה נסחרות בבורסת פריז-Euronext וכלולות במדד CAC 40.
היסטוריה

קבוצת "פרנו ריקאר" נוצרה בעקבות מיזוג של שתי חברות צרפתיות בדצמבר 1975. "פרנו" שהוקמה בשנת 1805 בעיר קרטיי ו"ריקאר" שהוקמה במרסיי ב-1932.
בשנת 1984 רכשה הקבוצה את מותג המשקאות הקלים "אורנג'ינה", אך מכרה אותו ב-2001 לקבוצת קדבורי-שוופס.
בשנת 1988 רכשה את קבוצת "אייריש דיסטילרס" מאירלנד, קבוצה שהוקמה בשנת 1966 מאיחוד של ארבע מזקקות הוויסקי הגדולות באירלנד, בראשן "ג'יימסון". מותג שהחל להיות משווק על ידי הקבוצה בהצלחה רבה ברחבי העולם.
בשנת 1993 הקימה הקבוצה מיזם משותף עם ממשלת קובה לייצור ושיווק מותג הרום "הוואנה קלאב" ("Havana Club").
בשנת 2001 רכשה 38% מנכסי חטיבת המשקאות של תאגיד "סיגראם" של משפחת ברונפמן, ביניהם המותג "שיבס ריגל". לאחר הרכישה הפכה לחברת המשקאות החריפים השלישית בגודלה בעולם.
בשנת 2005 רכשה תמורת 7.6 מיליארד ליש"ט (13.9 מיליארד דולר) את התאגיד הבריטי "אלייד דומק", שהחזיק בין השאר במותגים "מאליבו", "קלואה" ומותג השמפניה "Mumm". התאגיד גם החזיק בחברת הסעדה בשם "Dunkin' Brands", שהייתה בעלת הרשתות "דאנקן דונאטס" ו"בסקין-רובינס", הם נמכרו זמן קצר לאחר הרכישה.
בשנת 2008 רכשה את חברת "וין אנד ספריט" (V&S) השוודית, בעלת מותג הוודקה אבסולוט תמורת 5.6 מיליארד יורו (כ-8.9 מיליארד דולר), כולל חובות. זאת במסגרת מהלך ההפרטה של ממשלת שוודיה, לאחר שהמותג היה 90 שנה בבעלות ממשלתית.
פעילות בישראל

בסוף שנות ה-90 של המאה ה-20 קיבלה חברת "כרמי צבי האחים סגל" את הזיכיון לשיווק מוצרי קבוצת פרנו ריקאר בישראל. ב-2004 עברה השליטה ביקב סגל (יחד עם חברת האם יקבי ברקן) לידי חברת טמפו משקאות והיא הפכה לנציגת הקבוצה בישראל.
בשנת 2008 מינתה פרנו ריקאר את חברת "הכרם" למשווקת הרשמית של מוצריה בישראל, לאחר שקודם כבר שיווקה במשך 20 שנה את המותג וודקה אבסולוט (באותה שנה נרכש המותג על ידי פרנו ריקאר). אולם לאחר שנתיים שוב מינתה את חברת טמפו כמנהלת מערך השיווק, המכירה וההפצה של מוצריה בישראל. עם זאת באותן השנים הותר ייבוא מקביל של משקאות חריפים בישראל, כך שיבואנים אחרים גם משווקים את מוצרי הקבוצה בישראל. בשנת 2020 הסיר משרד הכלכלה חלק מההגבלות המוטלות על ייבוא מקביל של משקאות חריפים, והקל עליו אף יותר.
הערות שוליים

↑  אליהו חסין, ‏עוד חתונות בתעשיית המשקאות החריפים? פרנו ריקאר במו"מ עם אלייד דומק הבריטית, באתר גלובס, 6 באפריל 2005
↑  סוכנויות הידיעות, קדבורי שוופס צפויה לרכוש את מותג המשקאות אורנג'ינה תמורת 592 מיליון דולר, באתר TheMarker‏, 6 ביוני 2001
↑  מירה איתן, דבלין, ‏מסע בעיר שתויה, באתר גלובס, 29 ביוני 2008
↑   רויטרס, הרום הקובני מגלה את אמריקה, באתר TheMarker‏, 25 במאי 2015
↑  איי אונליין, קבוצת דיאג'יו - פרנו צפויה לרכוש את חט' המשקאות של סיגראם ב- 8.2 מיליארד ד', באתר TheMarker‏, 18 בדצמבר 2000
יהודה שויצר, ויוונדי תמכור את חטיבת המשקאות של סיגראם לדיאגאו ופרנו ב-8.2 מיליארד דולר, באתר TheMarker‏, 18 בדצמבר 2000
שירות רויטרס, לונדון, ‏דיאג'או ופרנו יגישו הצעה משותפת לרכישת חטיבת המשקאות של סיגראם, באתר גלובס, 6 בדצמבר 2000
↑  רונן סרברניק, פרנו ריקאר, חברת המשקאות החריפים השלישית בגודלה בעולם, ניצחה בקרב לרכישת אלייד דומק, באתר הארץ, 17 ביוני 2005
↑  שירות בלומברג, ‏פרנו ריקאר היא זו שרכשה את אלייד דומק, במיזוג אלכוהול בשווי 13.9 מיליארד דולר, באתר גלובס, 19 ביוני 2005
↑  הארץ, הסכם קרוב לרכישת דאנקן דונטס תמורת  כ-2 מיליארד דולר, באתר TheMarker‏, 13 בדצמבר 2005
TheMarker, שלוש חברות השקעה פרטיות קרובות להסכם לרכישת רשת דאנקן דונטס תמורת כ-2 מיליארד דולר, באתר הארץ, 11 בדצמבר 2005
↑  הארץ, ענקית האלכוהול הצרפתית פרנו ריקאר רכשה  את וודקה אבסולוט תמורת 8.9 מיליארד דולר, באתר TheMarker‏, 1 באפריל 2008
גיל קול, ‏פרנו ריקאר הצרפתית תרכוש את יצרנית וודקה אבסולוט עבור 8.87 מיליארד דולר, באתר גלובס, 31 במרץ 2008
↑  ורד שרון-ריבלין, ‏יקבי סגל תשווק את משקה ריכרד, באתר גלובס, 16 ביוני 2002
↑  הארץ, טמפו רכשה את השליטה ביקבי ברקן ב-6.6 מיליון ד', באתר TheMarker‏, 3 בספטמבר 2004
הדס מנור, ‏טמפו רוכשת השליטה ביקבי ברקן: רכשה מבעלי המניות 39% ב-6.6 מ' ד', באתר גלובס, 2 בספטמבר 2004
↑  אילנית חיות, ‏הכרם תמשיך לשווק את וודקה אבסולוט ותקבל את יתר מותגי Pernod Ricard, באתר גלובס, 10 בספטמבר 2008
↑  טמפו תנהל את מערך השיווק, המכירה וההפצה של פרנו ריקארד, באתר News1 מחלקה ראשונה, 8 ביולי 2010
↑  ספיר פרץ, ‏"כל אחד יכול לקנות ולמכור אלכוהול, וההברחות והזיופים חוגגים", באתר גלובס, 20 ביולי 2009
↑   הדר קנה, להשתכר בזול: השינוי שיוזם משרד הכלכלה להפחתת מחירי האלכוהול, באתר TheMarker‏, 8 בדצמבר 2020
| --- | --- |
בקרת זהויות :  BnF: cb119986698 (data)  CiNii: DA16912713  GND: 7550321-9  ISNI: 0000 0001 2337 4222  LCCN: n2006006553  SUDOC: 029463289  VIAF: 155389035   WorldCat (עם VIAF): 155389035